ПУ ''Ђурђевдан'' Крагујевац

Број: 3403/16

Дана: 24.10.2016 год.

К Р А Г У Ј Е В А Ц

На основу члана 108. Закона о јавним набавкама (''Службени гласник РС, бр. 124/2012, 14/2015 и 68/2015 у даљем тексту: Закон) и Извештаја о стручној оцени понуда бр. 3393/1/16 од 21.10.2016. године, Директор Установе доноси:

**ОДЛУКУ**

**О ДОДЕЛИ УГОВОРА**

Предшколска установа ''Ђурђевдан'' Крагујевац као наручилац, у поступку јавне набавке мале вредности, ЈН бр.1.2.9/16 - јавнa набавka услуга, организовање зимовања за децу предшколског узраста на Копаонику, Уговор о јавној набавци додељује понуђачу

**Зимовање за децу предшколског узраста на Копаонику**

**„Atlantic travel & service“ д.о.о.**, Крагујевац; Бранка Радичевића бр. 10/5; Крагујевац ; Матични број: 07837852; ПИБ: 101157969

**Образложење**

Предшколска установа ''Ђурђевдан'' Крагујевац је дана 10.10.2016. год. донела Одлуку о покретању поступка јавне набавке бр. 3223/16 за набавку услуга – организовање зимовања за децу предшколског узраста на Копаонику

Редни број јавне набавке:1.2.9/16

За наведену јавну набавку наручилац је 11.10.2016.год. објавио позив за подношење понуда и конкурсну документацију на Порталу јавних набавки и интернерт страници наручиоца.

Након спроведеног отварања понуда Комисија за јавне набавке је приступила стручној оцени понуда сачинила извештај о истом и констатовала следеће:

Подаци о јавној набавци:

Врста предмета јавне набавке: набавка услуга

Врста поступка: поступак јавне набавке мале вредности

Предмет јавне набавке :набавка услуга - организовање организовање зимовања за децу предшколског узраста на Копаонику за потребе Установе

Укупна процењена вредност: 12.000,00 дин. са ПДВ-ом по детету.

Укупна вредност уговора о јавној набавци износи: 11.700,00 дин. са ПДВ-ом по детету.

До истека рока за подношење понуда на адресу наручиоца пристигло је: 3 понуде и то:

|  |  |  |  |  |
| --- | --- | --- | --- | --- |
| Ред. Бр. | Број под којим је понуда заведена | Назив или шифра понуђача | Датум пријема | Сат |
| 1. | 3344/16 | ''Аtlantic travel&service'', Крагујевац | 19.10.2016. г | 12,45 |
| 2. | 3345/16 | ПУТ ''Јувентур'' доо ТА ''Крагујтурист'', Крагујевац | 19.10.2016.г | 12,46 |
| 3. | 3346/16 | ''Omega tours'' д.о.о. Крагујевац | 19.10.2016.г | 12,54 |

Неблаговремених понуда нема.

Јавно отварање понуда уз присуство овлашћених прдставника агенција ПУТ ''Јувентур'' доо ТА ''Крагујтурист'', Крагујевац и ''Omega tours'' д.о.о. Крагујевац и уз присуство директора ПУ ''Ђурђевдан'' Крагујевац Јаковљевић Сање извршено је дана 19.10.2016. године у 13,30 часова. Поступак јавног отварања спроведен је од стране Комисије за јавне набавке. На спроведни поступак отварања понуда није било примедби.

Понуђени су следећи услови:

**Понуђач:** ''Аtlantic travel&service'', Крагујевац

Основни елементи понуде:

- Понуђена цена по детету са свим пратећим трошковима: 11.700,00 дин.са ПДВ-ом

-Рок извршења услуге: у месецу новембру и децембру

- Услови плаћања: у месечним ратама- 9 (девет) рата

- Попуст боравак, превоз и такса за васпитача на групу од 7 (седморо) деце.

- Попуст боравак, превоз и такса за медицинску сестру и пратиоца испред установе -ДА

-Обезбеђен лекарски надзор у објекту 24 часа(педијатар) -ДА

- Услуге рекреатора-аниматора- ДА

- Рок важења понуде: 60 дана од дана јавног отварања понуда

**Понуђач:** ПУТ ''Јувентур'' доо ТА ''Крагујтурист'', Крагујевац

Основни елементи понуде:

- Понуђена цена по детету са свим пратећим трошковима: 12.250,00 дин.са ПДВ-ом

-Рок извршења услуге: у месецу децембру

- Услови плаћања: у месечним ратама- 8 (осам) рата

- Попуст боравак, превоз и такса за васпитача на групу од 7 (седморо) деце.

- Попуст боравак, превоз и такса за медицинску сестру и пратиоца испред установе -ДА

-Обезбеђен лекарски надзор у објекту 24 часа(педијатар) -ДА

- Услуге рекреатора-аниматора- ДА

- Рок важења понуде: 200 дана од дана јавног отварања понуда

**Понуђач:** ''Omega tours'' д.о.о. Крагујевац

Основни елементи понуде:

- Понуђена цена по детету са свим пратећим трошковима: 10.950,00 дин.са ПДВ-ом

-Рок извршења услуге: у месецу новембру и децембру

- Услови плаћања: у месечним ратама- 6 (шест) рата

- Попуст боравак, превоз и такса за васпитача на групу од 7 (седморо) деце.

- Попуст боравак, превоз и такса за медицинску сестру и пратиоца испред установе -ДА

-Обезбеђен лекарски надзор у објекту 24 часа(педијатар) -ДА

- Услуге рекреатора-аниматора- ДА

- Рок важења понуде: 100 дана од дана јавног отварања понуда

НАПОМЕНА: Дана 20.10.2016. год Комисија за јавну набавку је од понуђача ПУТ ''Јувентур'' доо ТА ''Крагујтурист'', Крагујевац затражила додатна објашњења у складу са чланом 93. Закона о јавним набавкама. Наиме, понуђач ПУТ ''Јувентур'' доо ТА ''Крагујтурист'', Крагујевац је у својој понуди бр. 3345/16 од 19.10.2016.године у Обрасцу понуде навео да је укупна понуђена цена зимовања ( смештај плус превоз) по детету 11.700,00 динара са ПДВ-ом, у Обрасцу структуре цене навео је да је укупна понуђена цена зимовања ( смештај плус превоз) по детету 12.250,00 динара са ПДВ-ом, у Моделу уговора навео је да је понуђена цена смештаја по детету 12.250,00 динара са ПДВ-ом, а укупна понуђена цена зимовања ( смештај плус превоз) по детету такође 12.250,00 динара са ПДВ-ом. Понуђач ПУТ ''Јувентур'' доо ТА ''Крагујтурист'', Крагујевац се писменим путем дана 21.10.2016. године изјаснио да је начињена грешка приликом састављања понуде и да је укупна понуђена цена зимовања по детету 12.250,00 динара са ПДВ-ом.

Критеријум за оцењивање понуда је : ''најнижа понуђена цена''

Понуђена цена: Максималан број пондера по овом критеријуму доделиће се понуди са најнижом ценом, а понуде осталих понуђача вредноваће се на следећи начин:

БЦ= Ц мин / Ц понуде x 100 , где је:

БЦ – број пондера за елемент критеријума

Ц мин – најнижа понуђена цена

Ц понуде – понуђена цена

Додела пондера извршена је сходно методологији утврђеној Конкурсном документацијом, тако да су понуђачи који су доставили одговарајуће и прихватљиве понуде оцењивани и рангирани на следећи начин:

Ранг листа понуђача:

|  |  |  |
| --- | --- | --- |
| Ред. бр. | Понуђач | Број бодова |
| 1. | ''Аtlantic travel&service'', Крагујевац | 100 |

Одбијене су понуде Понуђача и разлози одбијања понуде:

|  |  |  |  |
| --- | --- | --- | --- |
| Ред.  Бр. | Број под којим је понуда заведена | Назив или шифра понуђача | Разлози за одбијање понуде |
| 1. | 3345/16 | ПУТ ''Јувентур'' доо ТА ''Крагујтурист'', Крагујевац | Понуда је неприхватљива, понуђена цена прелази процењену вредност |
| 2. | 3346/16 | ''Omega tours'' д.о.о. Крагујевац | Понуда је неприхватљива, Понуђач не испуњава све услове тражене конкурсном документацијом- да располаже неопходним кадровским капацитетом- да понуђач пре објављивања позива за подношење понуда има у радном односу минимум 5 (пет) стално запослених радника у туристичкој агенцији од којих најмање 1( један) са високом стручном спремом – дипломирани туризмолог. Понуђач има 4 (четворо) запослених у сталном радном односу (достављене су копије М-А обрасца и копије Уговора о раду), а 1 (једног) ангажованог (дипломираног туризмолога) по Уговору о обављању привремених и повремених послова са статусом незапосленог лица (како је у достављеној копији Уговора и наведено, достављена је копија дипломе ,копија М-А обрасца и копија Уговора о привременим и повременим пословима). Такође, конкурсном документацијом је тражено да Понуђач располаже потребним пословним капацитетом, односно да је да је у току претходне три пословне године (2013. 2014. и 2015.), извршио услугу која је предмет јавне набавке у износу од најмање 3.000.000,00 динара укупно за све три године, као доказ је било потребно доставити Референт листе о искуству у ђачком туризму (списак извршених услуга која су предмет ове јавне набавке) за 2013., 2014. и 2015. годину и Референт листа мора бити потписана и оверена од стране овлашћеног лица понуђача за сваку годину посебно, а Понуђач је доставио једну Референт листу за све три године оверену и потписану,а не за сваку наведену годину посебно. |

**Комисија за јавну набавку, после спроведене стручне оцене понуда, констатује да је најповољнију понуду дао:**

**Зимовање за децу предшколског узраста на Копаонику**

**„Atlantic travel & service“ д.о.о.**, Крагујевац; Бранка Радичевића бр. 10/5; Крагујевац ; Матични број: 07837852; ПИБ: 101157969

и предлаже његов избор.

Изабрани понуђач извршава набавку самостално.

Одговорно лице наручиоца прихватило је предлог Комисије за јавну набавку о избору најповољније понуде и на основу законског овлашћења донело одлуку о додели уговора као у изреци ове одлуке.

**Поука о правном леку:**

Против ове одлуке понуђач може поднети Наручиоцу захтев за заштиту права у року од 5 дана од дана објављивања одлуке на Порталу јавних набавки. Захтев за заштиту права подноси се наручиоцу, а копија се истовремено доставља Републичкој комисији за заштиту права, непосредно или препорученом поштом.

Директор ПУ ''Ђурђевдан'' Крагујевац

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Јаковљевић Сања